02009R1254 — ET — 21.12.2016 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EL) nr 1254/2009, 18. detsember 2009, milles sätestatakse kriteeriumid, mille kohaselt on liikmesriikidel võimalik teha erandeid tsiviillennundusjulgestuse ühistest põhistandarditest ja võtta vastu alternatiivsed julgestusmeetmed (EMPs kohaldatav tekst) (ELT L 338 19.12.2009, lk 17)

Muudetud:









▼B

KOMISJONI MÄÄRUS (EL) nr 1254/2009,

18. detsember 2009,

milles sätestatakse kriteeriumid, mille kohaselt on liikmesriikidel võimalik teha erandeid tsiviillennundusjulgestuse ühistest põhistandarditest ja võtta vastu alternatiivsed julgestusmeetmed

(EMPs kohaldatav tekst)







Artikkel 1

▼M1

Liikmesriigid võivad teha erandeid määruse (EÜ) nr 300/2008 artikli 4 lõikes 1 osutatud ühistest põhistandarditest ja võtta vastu alternatiivsed julgestusmeetmed, millega tagatakse asjaomase pädeva asutuse heakskiidetud riskianalüüsist tulenevalt piisav kaitse lennujaamades või lennujaamade piiritletud aladel, kus liiklus piirdub ühe või mitme järgmise kategooriaga:

▼B

1) õhusõidukid, mille suurim stardimass on kuni 15 000 kg;

2) helikopterid;

▼M1

3) riiklikud ja militaarlennud ning õiguskorra tagamisega seotud lennud;

▼B

4) lennud tulekahjude summutamiseks;

5) meditsiinilise hädaabi lennud, hädaabi või päästetöödega seotud lennud;

6) uurimis- ja arendustegevusega seotud lennud;

7) lennutöödega seotud lennud;

8) humanitaarabilennud;

9) lennuettevõtjate, lennukitootjate või hooldusettevõtete teostatavad lennud, mille puhul ei veeta reisijaid, pagasit, kaupa ega posti;

▼M1

10) lennud õhusõidukitega, mille suurim stardimass on kuni 45 500 kg ning mis kuuluvad äriühingule, kes kasutab seda oma töötajate ja piletita reisijate või kaupade veoks, et toetada äriühingu äritegevust;

11) lennud õhusõidukitega, mille suurim stardimass on kuni 45 500 kg ning mille äriühing on tellinud või mida ta liisib lennuettevõtjalt kirjaliku lepingu alusel oma töötajate ja piletita reisijate või kaupade veoks, et toetada äriühingu äritegevust;

12) lennud õhusõidukitega, mille suurim stardimass on kuni 45 500 kg ja mida kasutatakse õhusõiduki omaniku ja piletita reisijate või kaupade veoks.

▼M1

Kui punktides 10, 11 ja 12 nimetatud lendudeks kasutatakse õhusõidukit, mille suurim stardimass on vähemalt 45 500 kg, võib pädev asutus erandjuhul konkreetsest riskianalüüsist lähtudes teha erandi eespool nimetatud kategooriate suhtes kehtestatud massipiirangutest. Vähemalt 45 500 kg stardimassiga õhusõidukitega tehtavaid lende vastu võtvad liikmesriigid võivad nõuda eelteatamist, mis võib sisaldada riskianalüüsi koopiat või asjaomase liikmesriigi varasemat heakskiitu. Eelteatamise või -heakskiidu nõue esitatakse kirjalikult kõikidele teistele liikmesriikidele.

▼B

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates kuupäevast, mis on täpsustatud määruse (EÜ) nr 300/2008 artikli 4 lõikes 3 osutatud menetluse kohaselt vastu võetud rakenduseeskirjades, kuid mitte hiljem kui 29. aprillist 2010.

Käesolev määrus on tervikuna siduv ja vahetult kohaldatav kõikides liikmesriikides.